2010.gada 22.decembrī Rīkojums Nr. 744

Rīgā (prot. Nr. 74 12.§)

**Par valsts nekustamās mantas** **"Nīkrāces koppienotava" Nīkrāces pagastā, Skrundas novadā, pārdošanu**

1. Saskaņā ar Valsts un pašvaldību mantas atsavināšanas likuma 4.panta pirmo un otro daļu, 5.panta pirmo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta otro daļu atļaut valsts akciju sabiedrībai "Valsts nekustamie īpašumi" pārdot izsolē valsts nekustamo īpašumu "Nīkrāces koppienotava" (nekustamā īpašuma kadastra Nr. 6268 006 0105) – zemes vienību 2,67 ha platībā (zemes vienības kadastra apzīmējums 6268 006 0105) un būvi (būves kadastra apzīmējums 6268 006 0105 001) – Nīkrāces pagastā, Skrundas novadā, kas ierakstīts zemesgrāmatā uz valsts vārda Finanšu ministrijas personā.

2. Pircējs par valsts nekustamo mantu maksā latos.

Ministru prezidents,

reģionālās attīstības un

pašvaldību lietu ministrs V.Dombrovskis

Finanšu ministrs A.Vilks